 Hee! òkùnkùn birimùbirimù ń bọ ní Nàìjíríà Wọn sọ èyí di mímọ lásìkò ti àkowé àgbà ẹgbẹ àwọn ilé iṣẹ to ń pín iná APGC, Joy Ogaji pe ìpàdé àwọn oníroyin nílùú Abuja, o ṣálàyé pé ìpìnu NBET ni láti gbé idá 0.75 le àwọn GENCO lórí gẹgẹ bii owo ajẹmọnu fun sisanwo afẹfẹ gáàsi. Bákan náà lo sàlàyé pé gbèsè ti NBET ti jẹ àwọn ilé iṣe to pin ina lojule dójulè ko ṣee fẹnusọ èyi to ni o ti tó Triliọnu kan Naira. Iṣẹ NERC ni láti mójútó bi àwọn NBET ṣe n ra ina fun àtunta si àwọn ile iṣẹ ti yio pin in láti ojúlé de ojulé. Nínú oṣu kẹsàn ọdun yìí NBET bèrè afikun 0.75 lati fi kun Gencos gẹgẹ bi owo ti wọn o maa gba lorukọ wọn fún ríra iná. Ogaji sọ pé bo tilẹ jẹ pé Gencos fárigá nigba ti wọn gbe àbá náà jáde àti pé àwọn ajọ to n moju to owo ijọba àti NERC ko fọwọ sí i síbẹ NBET bẹrẹ rẹ. Lásìkò to wá n bá àwọn akoròyìn sọrọ, Ogaji ni  ǹkan ti NBET ṣe yìí lásàn le mu ki àwọn dáwọ ina pinpin dúro to si túmọ si pé inú òkùnkùn birimù ni Naijiria yóò wà. O ni ìnà ti jo dórí pápá lori ọrọ wọn nítori gbogbo ìgbésẹ ti àwọn mọ ni àwọn ti gbé to fi mọ kíkọ lẹta si NERC ṣùgbọn síbẹ wọn ketí ọgbọin sii. Àwa akódọtí táà ń gba 1,500 lóṣù níbi sàn ju Sẹnétọ lọ ní Nàìjíríà Àfàìmọ ni kí orílẹ-èdè Nàìjíríà má wọ inú òkùnkùn birimùbirmù lọ láìpẹ yìí bi àwọn ilé iṣẹ to n pín ina ọba ni Naijirià ṣe kọ láti gbana ojú ilé iṣẹ to n pín ina fún wọn iyẹn NBET. : Power Supply: Òkùnkùn birimùbirimù ń bọ bí NBET ò bá ṣàtúnṣe 